8. ΝΟΜΟΘΕΤ. ΔΙΑΤΑΓΜΑ υπ’ αριθ. 488 της 21/27 Μαρτ. 1970 (ΦΕΚ Α΄ 72) Περί τροποποιήσεως της διεπούσης το Ταμείον Επικουρικής Ασφαλίσεως Προσωπικού Εταιρειών Λιπασμάτων Νομοθεσίας. Άρθρ.1.-1.Αι διατάξεις των παρ. 1 και 3 του άρθρ. 21 του Καταστατικού του Ταμείου Επικουρικής Ασφαλίσεως Προσωπικού Εταιρειών Λιπασμάτων, ως αύται ετροποποιήθησαν δια της υπ’ αριθ. 117614/Σ737/4.12.1967 αποφάσεως του Υπουργού Εργασίας, «περί τροποποιήσεως, συμπληρώσεως και κωδικοποιήσεως εις ενιαίον κείμενον των Καταστατικών διατάξεων των κλάδων Συντάξεως και Προνοίας του Ταμείου Επικουρικής Ασφαλίσεως Προσωπικού Εταιρειών Λιπασμάτων» (ΦΕΚ 728 τ. Β΄ της 13.12.1967) έχουν εφαρμογήν και επί των περιπτώσεων καθ’ ας η επέλευσις της ασφαλιστικής περιπτώσεως επήλθε προ της ενάρξεως της ισχύος αυτών. 2.Ποσά καταβληθέντα υπό του Ταμείου δυνάμει δικαστικών   αποφάσεων   ή  και  άνευ,  εν   ουδεμιά περιπτώσει αναζητούνται. Ασφαλιστικαί παροχαί προσδιορισθείσαι δια τοιούτων αποφάσεων αναθεωρούνται. Καταβληθείσαι όμως επί πλέον παροχαί υπό Ταμείου δεν αναζητούνται. Άρθρ.2.-1.Μισθωτοί επιχειρήσεων υπαχθέντες εις την ασφάλισιν αυτού δυνάμει της παρ. 12 του άρθρ. 6 του Νόμ. 4504/1966 εξαιρούνται της ασφαλίσεως του Ταμείου εφ’ όσον οι εργοδόται απηλλάγησαν της υποχρεώσεως καταβολής εργοδοτικής εισφοράς δι’ αμετακλήτου δικαστικής αποφάσεως ως υπαγόμενοι εις τας διατάξεις του Νόμ. 4171/61 «περί λήψεως γενικών μέτρων δια την υποβοήθησιν της αναπτύξεως της οικονομίας της Χώρας» και δι’ όσον χρόνον ισχύει η εκ του Νόμου τούτου απαλλαγή. 2.Απαιτήσεις του ΤΕΑΠΕΛ δι’ εργοδοτικάς ή εργατικάς εισφοράς γεννηθείσαι κατά επιχειρήσεων ων το προσωπικόν δεν υπάγεται εις την ασφάλισιν του ειρημένου Ταμείου συμφώνως προς τας διατάξεις της παρ. 1 του παρόντος άρθρου κηρύσσονται απεσβεσμέναι έστω και αν έχουν επιδικασθή ή αναγνωρισθή δια τελεσιδίκου ή αμετακλήτου δικαστικής αποφάσεως, εκκρεμείς δε περί τοιούτων απαιτήσεων δίκαι καταργούνται. Εισφοραί ησφαλισμένων παρακρατηθείσαι υπό των εργοδοτών και μη αποδοθείσαι εις το Ταμείον υπό των Εταιρειών Λιπασμάτων, αποδίδονται εις τους παρ’ ων εκρατήθησαν ατόκως εντός τριμήνου από της δημοσιεύσεως του παρόντος. Άρθρ.3-Η ισχύς του παρόντος άρθρου ανατρέχει εις τον χρόνον ενάρξεως της ισχύος του άρθρ. 6 παρ. 12 του Νόμ. 4504/1966. 